A pinastra tiene as fuellas d'una color verda més vitarisca que no en P. halepensis, anque la suya mida y lonchitut podesen fer-las pareixer. A crosta sole estar grisa anque la suya coloración en as zonas chóvens ye més royisca que en altras especies de pins (treito, lochicament, d'o pin royo, Pinus sylvestris, que tamién abunda en Aragón). As pinyas, sin guaires particularidatz, son més chaparretas que no en P. halepensis, y las flors més que més as femeninas, son amariellas u naranchencas prou envistables quan son brostadas.